મહાભારત વિષે એમ કહેવાય છે કે જે અહીંયા છે , તે બધે જ હશે પણ જે અહીંયા નથી તે ક્યાય નહિ હોવાનું !!! પણ , 21મી સદી’માં આ ટીવી સિરીઝે આ સ્લોગન કે વાયકા’ને છાતીના પાટિયા બેસાડી દ્યે તેટલી હદે પોતાના નામે ચડાવી દીધી છે ❗ ❗ ❗ જેમ હોલીવુડ’ની સામે બોલીવુડ’ની ફિલ્મો’ની ગુણવત્તા પાણી ભરે , તેમ HBO દ્વારા બનાવેલી આ સીરીઝ સામે હોલીવુડ પણ એક પગથીયું નીચે ઉભું રહે . . . . આ વાત છે , એક સિંહાસન આસપાસ રચાતી ગાથાની। . . . છળ – કપટ’ની , નિર્દયતા’ની – બર્બરતા’ની , દયા’ની અને ડાકણ’ની ( દયા ડાકણ’ને ખાય , તે કહેવત’ને અનુસરીને ! ) , સાહસ’ની – દુ:સાહસ’ની , બેવકૂફી’ની – આયોજન’ની , આશ્ચર્ય’ની – અચંબા’ની ( મોં’માં આંગળા નાખી જાવ તેટલી હદે મળતા ઝાટકાઓ’ની ) , સત્ય’ની – કડવા સત્ય’ની , જાદુ’ની – ડ્રેગન’ની . . . .